**ЗДРАВСТВЕНИ ЦЕНТАР ВРАЊЕ**

**Број: 01-4908**

**Датум: 16.06.2022.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године као и Одлуке  о потреби заснивања радног односа бр. 01-4907 од 16.06.2022. године, в.д.директора Здравственог центра Врање, расписује

**О Г Л А С**

за пријем у радни однос на **одређено** време, за период најдуже до 6 (шест) месеци, са скраћеним радним временом за радно место под бројем 1. и пуним радним временом за радно место под бројем 2:

**1. Возач у хитној медицинској помоћи, 1 (један) извршилац,** у Служби ХМП са санитетским превозом ОЈ Дом здравља Здравственог центра Врање.

Услови: средње образовање, возачка дозвола Б категорије

***Опис послова:***према Измени и допуни правилника о организацији  и  систематизацији послова Здравственог центра Врање члан 28. тачка 1.1.8.7. Примарна здравствена заштита:

* Обавља послове возача, стара се о техницкој исправности и хигијени возила, ради на одрзавању возила, припрема и вози возило на технички преглед.
* Возач хитне службе је члан екипе за хитну медицинску помоћ.
* Врши хитан санитетски превоз пацијената;
* Врши санитетски превоз пацијената, који није хитан, али је оправдан и медицински неопходан;
* Помаже приликом уношења и изношења непокретних пацијената;
* Управља специјалним санитетским возилом за превоз нагло оболелог, унесрећеног и повређеног;
* На интервенцији екипе помаже лекарској екипи у пружању хитне медицинске помоћи, у поступцима оживљавања, преносу болесника или медицинске опреме са виших спратова или подрумских просторија, као и друге послове које наложи дежурни лекар екипе;
* Рукује инсталисаним системом у возилу и светло - звучном сигнализацијом у возилу;
* Надзире исправност функције система за оксигенацију, односно о функционисање боце са кисеоником и регулатора за проток кисеоника у возилу;
* При преузимању возила контролише његову прописану опремљеност;
* Води путни налог који по завршетку смене предаје одговорном возачу смене, сменовођи;
* Одговоран је за безбедност у саобраћају лекарске екипе и животно угрожених пацијената;
* У случају удеса обавезно обавештава МУП и начелника Службе за ХМП;
* Материјално одговара за стање и комплетност возила и опреме у њему;

Учествује у свим активностима збрињавања повредјених и оболелих по налогу шефа екипе, ради и друге послове по налогу начелника службе

**2. Возач у санитетском превозу, 1 (један) извршилац,** у Служби за кућно лечење и негу ОЈ Дом здравља Здравственог центра Врање.

Услови: средње образовање, возачка дозвола Б категорије

***Опис послова:***према Измени и допуни правилника о организацији  и  систематизацији послова Здравственог центра Врање члан 28. тачка 1.1.9.7. Примарна здравствена заштита:

* Обавља послове возача по распореду службе, стара се о техничкој исправности возила и хигијени возила, ради на одржавању возила, припрема и вози возило на техницки преглед.
* Одговара за возило док га вози, као и за алат и други материјал који се налази уз возило.
* Обавезан је дежура по распореду дежурства уколико постоји потреба за тим, одговоран је за неисправност која се деси за време свог дежурства.
* Врши хитан санитетски превоз пацијената;
* Врши санитетски превоз пацијената, који није хитан, али је оправдан и медицински неопходан;
* Помаже приликом уношења и изношења непокретних пацијената;
* Управља специјалним санитетским возилом за превоз нагло оболелог, унесрећеног и повређеног;
* На интервенцији екипе помаже лекарској екипи у пружању хитне медицинске помоћи, у поступцима оживљавања, преносу болесника или медицинске опреме са виших спратова или подрумских просторија, као и друге послове које наложи дежурни лекар екипе;
* Рукује инсталисаним системом у возилу и светло - звучном сигнализацијом у возилу;
* Надзире исправност функције система за оксигенацију, односно о функционисање боце са кисеоником и регулатора за проток кисеоника у возилу;
* При преузимању возила контролише његову прописану опремљеност;
* Води путни налог који по завршетку смене предаје одговорном возачу смене, сменовођи;
* Одговоран је за безбедност у саобраћају лекарске екипе и животно угрожених пацијената;
* У случају удеса обавезно обавештава МУП и начелника Службе за ХМП;
  + материјално одговара за стање и комплетност возила и опреме у њему

**Заинтересовани кандидати подносе:**

* Пријаву на оглас са кратком биографијом, адресом и контакт телефоном
* Фотокопију личне карте или очитане податке са личне карте, уколико је чипована
* Фотокопију дипломе
* Фотокопију возачке дозволе
* Фотокопију извода из матичне књиге венчаних (уколико је презиме кандидата различито на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос, као и оверену документацију.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Неблаговремене и пријаве са недостатцима неће се разматрати.

Пријава се доставља у затвореној коверти са назнаком **„за оглас број 24, за радно место \_\_\_\_\_"**  у писарници, на адресу :

**Здравствени центар Врање**

**Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Саша Ђорђевић**